Jeugweek, Draak-bote en skitter doop-literatuur - lees daarvan en meer in Feldmuis eNuus van 8 Augustus...
Jaargang 15 - Uitgawe 28/2018 - Woensdag 8 Augustus 2018
Nuwe faksnommer vir Sinodale Kantoor: 088 656 1727
• Jongste Bybelkor-publikasies
Hendrik Nell Studiefonds - aansoeke vir 2019 ingewag!
Die Hendrik Nell-studiefonds verleen finansiële aan studente in die vorm van beurse en lenings.
Beurse word voorwaardelik beskikbaar gestel aan lidmate van die Ned Geref Kerk vir opleiding as predikant of maatskaplike werker, sowel as vir goedgekeurde kursusse by die Hugenote Kollege.
Lenings is voorwaardelik beskikbaar vir studente wat nie in teologie of maatskaplike werk studeer nie, en wat lidmate van die Ned Geref Kerk is.
Nuwe aansoeke moet die Sinodale Kantoor voor einde Oktober 2018 op die voorgeskrewe aansoekvorms bereik.
Die volledige Grondreëls vir die Hendrik Nell Studiefonds is hier te lees.
Aansoekvorms vir 2019 is hier beskikbaar, of kontak vir Marelize Erasmus by fin@ngkn.com.na of 061-374350.
Lees in die Kerkbode van 17 Augustus ...
hoe die pad van versoening ŉ NG dominee gebring het by vennootskappe met plaaslike leiers van die EFF en die ANC-vroueliga.
Daar is ook ŉ verhaal van dokters en ander mediese personeel wat hulle dienste gratis aanbied om te help waar die staat nie kan bykom nie.
ŉ Groepie jong werkendes in Pretoria het probeer om armoede beter te verstaan deur ŉ week lank soos armes te eet. Lees van hulle ervaring.
Kerkbode vertel ook hoe boere van Fochville wat voel die Here seën hulle so dat hulle nou ander boere help wat onder droogte ly.
Lees ook hoe die Nehemia-Bybelinstituut se kursusse deur ŉ gemeente in Beaufort-Wes gebruik word, van ds Arion Naidoo wat nou ŉ NG gemeente in die Kaap bedien, van ds Nico de Klerk se vordering op sy pelgrimstog, van die aktuarius wat nou ook ŉ advokaat is, en van ŉ beeldhouer wie geloof neerslag vind in sy konseptuele kuns.
Daarby bevat dié uitgawe van Kerkbode die derde aflewering in Atlas se reeks oor hoe die NG Kerk die Bybel verstaan.
Lees in die September-uitgawe van LiG ...
waar Pierre van Pletzen en Sandra Vaughn vertel dat God hulle anker is. Jo Black vertel ook van sy skip wat ingekom het, en Ivan Botha neem ons agter die kamera van sy nuwe fliek, Stroomop.
Hoe groei ‘n mens geestelik? Stephan Joubert gee drie waarhede wat gelowiges help. En kundiges gee wenke oor hoe om jou kind geestelik te help groei.
Lees ook die inspirasie-stories van ‘n Lupus-lyer wat eers kwaad was vir God, maar nou vir Hom getuig en ‘n ma van ‘n drieling wat vrou-alleen boer.
Ons gee raad as jy voel dat jy en jou huweliksmaat mekaar ontgroei het. En hoe gebare jou kind se ontwikkeling kan help.
LiG – vir jou en jou mense.
Volg ons op Facebook en Instagram by @ligtydskrif.
Sondag vir persone met gestremdheid - 26 September...
CLF (Christelike Lektuurfonds) ontwikkel, druk en versprei ‘n verskeidenheid Christelike pamflette wat ons gratis aan kerke, organisasies, uitreikaksies, individue ens. beskikbaar maak om hulle in hul bediening te ondersteun. Ons het ‘n verskeidenheid pamflette wat handel oor relevante sosiale/maatskaplike kwessie -onder andere gestremdheid.
Ons wil graag van hierdie pamflette beskikbaar maak aan kerke om te gebruik vir hierdie geleentheid “ Sondag vir persone met gestremdheid - 26 Augustus”
Sien aangeheg die voorblaaie van twee “Gestremdheid” pamflette”
• Gestremd, maar nie nuteloos nie (AFR205)
• Gestremdheid/Disability (AFRENG250) – Hierdie pamflet maak deel uit van die “Seisoene van menswaardigheid reeks”
Laat weet gerus indien ons vir julle van hierdie pamflette kan stuur ter ondersteuning van hierdie geleentheid.
Sondag 26 Augustus - Tema: “Respekteer die menswaardigheid van persone met gestremdheid”
• Erna Möller - erna@tlm.co.za
Om fees te vier oor die unieke rol van persone met gestremdheid kan 'n wonderlike seën wees vir almal wat daaraan deelneem.
Jou kerk word genooi om 'n mooi geleentheid in jul eie omgewing te organiseer.
• Het jy al ooit 'n preek gehoor, gelewer deur 'n persoon wat 'n rolstoel gebruik?
• Het jy al ooit 'n gesang in Gebare Taal gesing?
• Het jy al 'n persoon met 'n gestremdheid sodanig bevriend dat jul beide die wederkerige respek vir menswaardigheid ervaar?
Op die RampUp webwerf is daar agtergrond inligting oor hierdie feesdag asook voorstelle vir Sondag vir persone met Gestremdheid 2018.
Kontak ons by:
Onthou 1 September - Bybelgenootskap se vroue-ontbyt
Windhoek Jeugweek - 16 tot 20 September
Kontak ds Jan Theron by 081 850 7409
2018 FRESH Dragon Boat Tug-of-War
Thank you for your entry into the 2018 FRESH DRAGON BOAT TUG-OF-WAR!
Below are some arrangements for the day:
Registration: Teams report to the registration point at the Municipal Swimming pool at 7:30 on Saturday, 29 September. We need a completed entry form and signed indemnity forms for each team member by 10 September 2018 for your team to participate in the event.
Starting time: Teams start at 8:00, so please be on time for registration in order to be on the boats by 8:00.
Clothing: Team members should wear pants that can get wet and a shirt that matches your unique team outfit. The best team outfit will win a prize!
Refreshments: Food and drinks will be available to buy during the day.
Supporters: Supporters are welcome and will pay N$ 10 entrance (no entrance for Tug-of-War participants). There is a children’s area with jumping castles and adult supervision.
Prices: After all races are completed, prices will be rewarded for the 3 best tug-of-war teams, best team outfits and best team spirit.
Marketing: Please talk to us if you want to market your business on the day through corporate gifts, gazebos/banners, or a time-slot on Channel 7, our media partner for the day.
The Dragon boat Tug-of-War is an initiative of Fresh Namibia and funds will be used for Fresh Namibia’s various projects.
Contact freshnamibia@gmail.com or 0814957145.
Die doop bind jou kind aan Christus. Die doop plaas jou kind se voete op die Christuspad. Die doop is God se belofte om deur sy Gees by jou kind te wees. Die doop maak jou kind deel van die geloofsfamilie. Die doop sê jou kind se lewe het ŉ doel in God se wêreld.
Die doop sê al hierdie dinge. Al verstaan jy dit dalk nie. Hoe meer jy van die doop weet, hoe meer vreugde vind jy egter daarin. En dit is ŉ geleentheid wat geen ouer behoort te mis nie.
Hierdie riglyne vir gesprekke met doopouers sal hulle help om die diep betekenis van hulle eie doop te herontdek, en daarom ook die diep betekenis van hulle kind se doop te verstaan en te vier.
Dit word gebruik saam met die boek Doopjoernaal, ŉ boek wat diepte gee aan die viering van die doop.
Jy wil graag jou kind se doopdag spesiaal maak, ŉ dag om te vier, ŉ dag om onthou te word. Die Doopjoernaal sal jou help om aan hierdie viering diepte te gee en jou kind te leer om sy of haar doopdag ook self te vier.
Die Doopjoernaal bied riglyne vir gesprekke, aktiwiteite en geloofsgewoontes wat ouers sal help om hulle kinders te laat ontdek dat hulle bly wees oor hulle band met Christus, om hulle kinders opgewonde te maak oor die pad waarop God hulle voete geplaas het, om hulle te laat besef dat die Gees altyd by hulle is, om ander gelowiges as hulle familie te sien – en om te weet dat hulle die wêreld ingestuur word om vanuit God se liefde vir God en ander mense te gaan leef.
ŉ Boek om jou en jou kind te help om die rykdom van die doop te vier en nooit te vergeet nie.
Dit word gebruik saam met die boek Watermerk, wat vorm gee aan gesprekke oor die doop tussen die ouers en leraars.
Maak dit asseblief bekend in gemeentes?
Nege jongmense uit die VSA het die afgelope maand in Namibië deurgebring om iets van die kerklike kultuur hier te beleef. Clem Marais het hulle Onder die Kameelboom bymekaar gemaak en hulle uitgevra oor hulle ervarings. Kuier gerus Sondag om 12:00 (of Dinsdag om 09:30) saam op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
Godsdiensaktueel op Hartklop FM
Luister elke Sondagmiddag om 16:30 na Godsdiens Aktueel op Hartklop FM, voorheen bekend as die Afrikaanse Diens van die NBC. Die Geref Kerke is hierdie maand verantwoordelik vir die program.
Hulle verjaar in die volgende week...
• Erika van Rooyen (Erongo Social Services): Maandag 13/08, 064 205857, kmrwvb@afol.com/na
• Andre Louw (Windhoek-Oos): Dinsdag 14/08, 061-222944, andrelo@iway.na
• Hanno Visser (Leonard): Dinsdag 14/08, 081 4129695, vhannoben@yahoo.com
Ons bid vir Namibië
Stuur asseblief gebedsversoeke aan clem@ngkn.com.na. Bydraes moet hom weekliks teen Woensdagoggend 10:00 bereik.
Die 38ste beraad van die Suider-Afrikaanse Ontwikkelingsgemeenskap (SADC) vind vandeesweek ins Windhoek plaas. Pres Geingob neem die voorsitterskap oor vanaf die RSA. Bid vir hierdie forum, veral in die lig van die ontstellende ontwikkeling rondom die grond-kwessie in die RSA waar die regering voornemens is om die Grondwet te wysig om onteiening sonder vergoeding moontlik te maak. Mens sou hoop dat die SADC-beraad politieke verantwoordbaarheid onder die loep neem.
Ons bid vir Lesotho
Oppervlak: 30,355 vk. km. bergagtige land wat omring is deur Suid Afrika. Net 11% is bewerkbaar en padverbinding is taamlik swak ontwikkel. Dele is net te perd bereikbaar. Die enigste land ter wêreld wat in geheel hoër as 1000 m bo seevlak is. Bevolking 2,084,182 (2010) 24% is HIV positief!
'n Britse protektoraat van 1865 tot onafhanklikheid in 1966; daarna volg 'n tragiese geskiedenis van onstabiliteit, diktatorskap en polarisasie.
Agv sy grootte en ligging 'n ekonomiese gevangene.
Die bergagtigheid, swak pad en kommunikasienetwerke en tekort aan landbougrond gepaard met oorbevolking en gronderosie dra alles by tot die armoede in en van die land.
Meer as 35% verdieners werk in die RSA, meeste in die mynbou sektor.
Hoof verdieners van inkomste binnelands is die kontroversiële Khatsedam-projek wat water uitvoer
Verder diamant ontginning en die verkoop van hidro-elektrisiteit.
‘n Inval in 1999 van die RSA weermag om “die land te stabiliseer” was katastrofies.
Dit het verwoesting gesaai, veral in Maseru en aan ontluikende industrieë wat die land verarm het.
Daar heers vryheid van godsdiens.
Die dominansie van die Rooms-Katolieke kerk en hul beheer van die onderwyssisteem dra by tot die politieke destabilisasie.
Christen 71.85% Tradisioneel etnies 27% Baha'i 1.1% nie-godsdienstig/ander 0.04% Muslim 0.01%.
• Lesotho se inwoners is gevangenes van die geografie, die verdeeldheid en magteloosheid van die politieke leiers en 'n gebrek aan hulpbronne. Bid dat eerlike leiers na vore sal tree ter wille van almal se beswil.
• Die seSotho was oorwegend Christene vir geslagte lank al, maar nominalisme en tradisionalisme is wyd verbreid onder die Roomskatolieke en die Lesotho Evangeliese kerk. Lg. is die vrug op die arbeid van die Franse sendelinge van die Paryse Sendinggenootskap. Die snel groeiende nuwere genootskappe daag die hoofstroomkerke uit om meer geestelik relevant en gesond te wees. Bid vir harmonie tussen genootskappe - tans is daar antagonisme; vernuwing van die land deur die Heilige Gees.
• Die ontluikende, evangeliese, Pinkster en charismatiese denominasies het almal vinnige groei ervaar. Bid vir:
* Bybels gefundeerde onderrig. Daar is vier Bybelskole, o a die Apostoliese Kerk Mobiele Skool en die Jesu Evangeli Sentrum wat dit kan verskaf.
* Leierskap. Die hoofstroom, Katolieke en Pinkster kerke funksioneer al dekades lank onder plaaslike leierskap, en in die ontluikende charismatiese kerke is daar 'n nuwe vlak van leierskap wat samewerking ter bereiking van die nasie vir Christus najaag.
* 'n Landswye gebedsbeweging het 'n nuwe dinamika in getuienislewering teweeggebring en moet gehandhaaf word.
* Bemagtiging van vroue in Christen leierskap — die afwesigheid van mans en die proporsioneel laer vlak van toewyding onder Christen mans maak dit essesnsieel vir gemeentes se oorlewing.
Besondere uitdagings vir die bediening:
• AIDS en HIV is 'n verskrikking - 24% is HIV+ en niemand is besig om dit aan te spreek nie - allermins die kerk.
• Die Sephiri, 'n geheime organisasie met lede uit lidmate van alle kerke bevorder heksery en voorvader verering. Dit werk negatief in op die kerk se getuienis. Bid dat die demoniese beweging ontbloot sal word vir wat dit is en dat mense daaruit bevry sal word tot 'n lewende verhouding met die Here.
• Die meer sinkretistiese, inheemse kerke. By talle gaan dit nie om Christus en Sy verlossing nie, maar veel meer oor tradisies, kleredrag en seremonie. Bid dat hulle aan 'n Bybelse teologie blootgestel mag word. \
• Die bergland bewoners - 600,000, meestal nomineel Christen, maar met min blootstelling aan die ware Evangelie. Die afgeleë nedersettings is net per ponie of vliegtuig bereikbaar, wat evangelisasiewerk bemoeilik.
• Trekarbeiders in Suid Afrika. Ongeveer 35% van die mans werk in die RSA as trekarbeiders - meeste in die mynbousektor.
• Arica Inland Mission (AIM) het 'n bediening onder hulle gevestig. Bid vir bekerings wat sal hou en effektiewe dissipelskap opleiding in opvolging daarvan.
Bid saam vir die #30 land op die Geopende Deure Wêreldwaarnemingslys, Tunisië.
Die Kerk in Tunisië groei. Baie mense stel belang in die Christelike geloof, maar dit kom nie sonder teenstand nie. Moslems maak... Klik hier om verder te lees >>>
Pray for our doubly vulnerable sisters
In many parts of the world, women already face much discrimination because of their gender, and being a Christian only makes this discrimination worse… Karen*, an Open Doors trauma care worker in the Middle East, explains, "Women are marginalised in the Middle East and North Africa region, however, they have a double vulnerability when they are Christian, and so Christian …